**Turvallisuussuunnitelma Itäisen Suomenlahden retki 11.-14.6.2020**

**1. Toiminnan ja suorituspaikan kuvaus**

To-su retki Itäisen Suomenlahden kansallispuistoon (katso erillinen retkisuunnitelma), sisältäen 3 yöpymistä teltoissa retkiolosuhteissa ja 4 melontapäivää. Retken tavoitteena on harjoitella kesän vaativaa retkeä varten navigoinnin, turvallisuusasioiden, kajakin pakkaamisen ja avovesimelonnan osalta. Koronatilanteen takia pidetään riittävät turvavälit, Tuulella valitaan melontaparit (kokeneempi vähän kokemattoman parina).

**Sääennuste**: sääennuste tarkistetaan juuri ennen retkeä ja retkellä päivittäin. Ulommalle reittiosuudelle on tuuliraja 8 m/s

**2. Toiminnan turvallisuudesta vastaavat henkilöt**

Toiminnan turvallisuudesta vastaava retkenvetäjä (SKK): Charlotta Bengs, puh 040 674 0055, melontaohjaaja, navigointi, turvallisuus tiimin jäsen, retken vetäminen yhdessä Hansin kanssa. Vastaava vetäjä (Porvoon Wiikingit): Hans von Bagh puh 0400320337: reitin suunnittelu, navigointi, melontaohjaaja, turvallisuustiimin jäsen, retken vetäminen yhdessä Charlotan kanssa.

Muut turvatiimin jäsenet:

Eveliina Lahtinen, Tarmo Wahlström

**3. Ajo-ohjeet ja muut ohjeet suorituspaikalle**

Valkon uimaranta

**Ajo-ohjeet**:

**4. Toimintaan ja suorituspaikkaan liittyvät riskit**

Laivaväylät ja veneliikenne. Matalikot ja karit, eksyminen, sääolosuhteet kuten tuuli, sumu, sade, näkyvyys, selän ylitykset, ukkospuuskat, aallokko ja rantautumispaikat. Paloturvallisuus, avotulet, syttyvät materiaalit.

**5. Riskien hallinta**

Osallistujamäärä: max 20. Retkelle osallistuu 10 ohjaajapätevyyden omaavaa henkilöä.

Joka päivälle sovitaan päivän pomo, navigointivastaava, perämelojat, turvatiimiläisten tehtävät.

Sääolosuhteet: Retken turvallisuudesta vastaavat henkilöt (turvatiimi) seuraavat sääennusteita ja ottaa huomioon sääolosuhteiden mm tuulen muutokset, ukkospuuskat. Valittavana vaihtoehtoiset suojaisemmat reitit. Mikäli voimakas ukkospuuska tai myrsky, niin hakeudutaan suojaan ja mietitään vaihtoehtoreitti.

Retken vaativuusluokitus: **2-3 tuuliolosuhteista riippuen** (asteikko 1= helppo, 2=keskitaso, 3=vaativa)

Retken ohjaajilla on melontaohjaajan pätevyys, navigointi, ensiapu ja pelastustaidot hallussaan. Ohjaajilla hinausköysi, kartta, kompassi, EA1 välineet, turvavälineet, varamela, valot, puhelimet, pilli, veitsi, tyhjennyspumppu, tulentekovälineet.

Melojilla on oltava kokemusta selkien ylityksistä (10 km) ja 30 km päivämatkasta, myös aallokoissa (0,5m) melomisesta. Pystyttävä melomaan 6 km / h nopeudella, myös vastatuulessa. Kajakin pakkaustaidot on jokaisen osattava.

Tarkistukset maissa: Läpikäydään reittisuunnitelma, turvallisuus- ja riskisuunnitelma. Toiminta ongelmatilanteissa (ks. pelastautumissuunnitelma), miten toimitaan reskutustilanteissa. Tarkistetaan osallistujien välineet ja riittävä varustus, vaatetus, liivit ja varamelat, kajakin evän toiminta, juomaveden määrä, retkiruoka, retkeilyvarusteet

Sovitaan retken melontamerkit: Pysähtyminen, kokoontuminen, hätätilanne = ohjaajan pillin äänimerkki ja melan asento kohtisuoraan ylhäällä.

Ylitetään veneväylät yhtenäisenä ryhmänä ohjaajan johdolla.

Perehdytys: Vastuuvetäjät suunnittelevat reitin, navigaattori meloo ensimmäisenä, osallistujat pysyvät suunnistajan takana. Sovitaan päiväkohtaisesti päivän pomon, suunnistajan, perämelojan, turvallisuustiimin tehtävät. Päivän pomo päättää reitistä, tauoista ja rantautumisesta yhdessä vastuuvetäjien kanssa.

Retkellä voidaan valita parit kovaa keliä varten, jolloin kumpikin huolehtii toisesta ja pysyy toisen rinnalla, mikäli ryhmä hajaantuu esim. aallokossa. Turvatiimi sopii tilannekohtaisesti tehtävänjaosta. Turvallisuuteen liittyvät asiat sovitaan yhdessä turvatiimin kanssa.

Kaatumistilanteissa lähinnä oleva toimii pelastajana, toinen meloja toimii tarvittaessa apulaisena. Toinen päävetäjistä luotsaa muun ryhmän turvaan/suojaan. Hoidetaan ensin ihmiset turvaan ja autetaan pelastettava pois vedestä. Tärkeää on huolehtia, että kajakki ja mela eivät pääse karkuun. Tarvittaessa käytetään hinausta.

**Retken varusteet,** kuivapuku/ muu avovesimelontaan soveltuva puku, melontatossut, mela, liivit, kajakki, varavaatteet vesitiiviisti pakattuna, retkeilyvarusteet, erityisvarusteet kuten lääkkeet, navigointi tms.Auringolta suojaamiseen: aurinkolasit, hattu/lippis, aurinkorasva, vaatetus. Teltta, makuualusta ja makuupussi. Varavaatteita, pyyhe, pesuvälineet, uimapuku.

Elintarvikkeet: juomavettä 2 l päivää kohden, 4 päivän retkimuonat (kuivamuonaa ja säilykkeitä suosien, myös taukovälipalat), retkiastiat, trangia ja polttoainetta.

Paloturvallisuus: avotulia ei tehdä, tulen teko on kielletty. Käytetään ensisijaisesti vain trangiaa/retkikeitintä tai leiripaikan nuotiopaikkoja. Huolellinen tulenteko ja sammutus. Metsäpalovaara huomioidaan alueella.

**6. Toimintaohjeet fyysisen vamman aiheutuessa**

Ensiapu hoidetaan maissa esim. haavojen hoitaminen, venähdys, nyrjähdys vamman sidonta ideaalisiteellä. Kylmähoito, lääkitys, punkkitarkistus, hyönteisten tms puremat maissa ensiapuvälineistä. Rantautuminen tarvittaessa lähimpään saareen, jos ollaan vesillä. Jos vamma on vakava, niin avun hälytys paikalle tai hakeutuminen terveyskeskukseen tai sairaalaan.

Evakuointipaikat:

Valko (lähtöpaikka), Hästholmenin leirintäalue (Källa), Lehtisen takana oleva tienpää (Söderby), Kaunissaaren kylä

Meripelastuskeskus: 0294 1000

Myrkytystietokeskus: 09 471 977

Yleinen hätänumero: 112

**7. Toimintaohjeet onnettomuus- ja vahinkotilanteissa**

Ohjaaja hälyttää avun paikalle 112 sovelluksella tai soittamalla 112. Toinen vastuuohjaaja evakuoi muun ryhmän suojaan lähimpään saaren poukamaan.

Hypotermia: reskutus kaatumistilanteissa ja lämpimien vaatteiden vaihto melojien lautassa ja sitten lähimmässä saaressa. Lämpöhalvaus: kylmää juotavaa ja lepoa. Hakeudutaan varjoon. Sairauskohtaukset: ensiapu ja avun hälytys.

**8. Yleiset toimintaohjeet**

Jokainen on vastuussa itsestään, omista varusteistaan ja välineistään. Jokaisen sitoutuu noudattamaan retken sovittuja sääntöjä, jokaisen melojan tulee pysyä yhtenäisen ryhmän mukana. Omien reittien melominen tai poikkeaminen reitiltä on kiellettyä.

Jokaisen tulee ilmoittaa ohjaajalle, jos sairastuu, tulee huonovointiseksi, uupuu tai väsyy tai huomaa ongelmia melomisessaan (evä ei toimi tai kajakin tavaratilaan tulee vettä, perä painuu alas). Kaikki noudattavat vesiliikenteen säädöksiä. Melotaan väylien ulkopuolella. Väylät ylitetään yhtenäisenä ryhmänä vetäjän johdolla. Meloja väistää muuta vesiliikennettä. Kesäkuun alku on lintujen pesimäaikaa, pyritään välttämään häiritsemästä lintujen pesintää eikä leiriydytä luonnonsuojelualueille.

**9. Retkenkuvaus ja reitti:**

Melomme yhtä Suomen kauneinta aluetta kesän ihanimpaan aikaan. Alueella on kohtuullisen autio ja alkukesäinen luonto näyttäytyy meille parhaimmillaan. Tervetuloa mukaan.

Lähtö torstai illalla Porvoon vajalta klo 18/Sipoon vajalta hitusen aikaisemmin. Osa voi tulla perässä myöhässä. Toki heidän yönsä jäänee tällöin lyhyemmäksi. Eli osa voi siirtää lähtöä illaksi ja tapaamme yöpymissaarellamme. Sipoolaiset saanevat kajakit lähtöpaikalle traikulla. Junaillaan tämä myöhemmin.

Seutu on tuulelle avointa ja saaret kaukana toisistaan. Tarvitaan siis hyvää melontataitoa ja aallokkokokemusta. Reitin olen valinnut siten että paluu on suojainen. Kelin vaatiessa voimme meloa reitin toisinpäin. Vesi on kylmää eli ne jolla on kuivapuvut ottakoot mukaan. Seudulla palveluja on niukalti. Mustasaaressa on vesipumppu ja puucee. Kaunissaaressa vesipiste ja mahdollisesti ravintola.

Koronaepidemian takia jokainen osallistuja tulee lähtöpaikalle omalla tai lähiystävän kyydissä. Emme suosita kimppakyytiä nyt. Pidämme 2m turvavälit koko retken aikana (halauskielto).

Retken reitti on seuraava:

Lähtöpaikka Valkon uimaranta/Loviisa

Ensimmäinen yöpyminen: Yttre Täktarn tai tuulisella kelillä Hudö (Hudörevet)

Perjantai:

Aamulla lähtö klo 08:00 kohti Mutsaviiriä. Jos keli vaatii niin lähtöaikaa voidaan aikaistaakin.

Reitti siis

 Yttre Täktarn – Ljusan – Mustaviiri

Katsotaan Mustaaviiriä rauhassa ja jatketaan sieltä Pitkäviiriin. Illaksi jatketaan vielä Pitkäviiriltä Ormskärin kautta yöksi Ristisaareen.

Lauantai:

Ristisaari – Kaunissaari .. Lopi .. Långön (Ryssänuuneja) – Långören - Högholmen.

Lähtö taas klo 8:00 paitsi jos tuulen takia joudumme aikaistamaan/myöhästämään lähtöä.

Yöpymispaikka katsotaan sitten paikan päällä. En ole käynyt näillä saarilla, mutta näyttäisi ettei mökkejä ole liiaksi. Vastaavasti kalliota ja hiekkarantaa on meille riittävästi.

Sunnuntaina

Högholmen .. Lehtinen .. Svartholm .. Valkon Uimaranta.

Jossain välissä harjoittelemme pelastautumista. Tällöin teltat ja muut tavarat jäävät yöpymispaikalle ja pulikoidaan sopivassa tuulessa uimaetäisyydellä rannasta. Tämä on tietenkin vapaaehtoista mutta kivaa sellaista.

Arvioitu paluuaika on sunnuntaina vajalla klo 18:00.

Retki jaetaan pätkiin ja kukin (pääretkeläinen) on vuorollaan retken pomo; suunistaja; turvameloja kuten meidän pääretkellä on aikomus tehdä. Turisteille tämä retki on turistiretki.